བསང་མཆོད་བཀྲ་ཤིས་མཆོག་སྦྱིན་བཞུགས།
༄༅། ། ཀྱཻ འགྲོ་བའི་གཉེན་གཅིག་པད་དཀར་འཆང་བ་ཡིས། ། བཀའ་གཉན་
ཡུལ་ཁམས་སྐྱོང་པའི་ལྷ་བཙན་ཚེ། ། དགེ་བསྙེན་དུང་ཞལ་རྡོ་རྗེའི་ཐོད་ཕྲེང་ཅན། །
འཁོར་བཅས་དམ་ཚིག་དབང་གིས་ས་མ་ཛཿ རབ་དཀར་དཔའ་བའི་ཆ་བྱད་དར་
ཐོད་བཅིང་། ། ལྕགས་ཀྱུ་བེ་ཅོན་ཞགས་པས་དངོས་གྲུབ་སྟེར། ། སེངྒེ་འབྲོང་གཡག་
མ་ངེས་གཞོན་པ་ཅན། ། ཀླུ་བཙན་གནོད་སྦྱིན་འཁོཪ་བཅས་བརྟན་པར་བཞུགས། །
ཏིང་འཛིན་འཕྲུལ་གྱིས་འདོད་དགུའི་དངོས་པོ་རུ། ། ཉེ་བར་སྤྲུལ་བའི་མཆོད་གཏོཪ་
ནམ་མཁའ་མཛོད། ། སྨན་ཤིང་བསང་དུད༌ལྷ་ལམ་ཁྱོན་གང་བ། ། འབུལ་གྱིས་
བཞེས་ལ་བཅོལ་བའི་འཕྲིན་ལས་མཛོད། ། རྒྱལ་བའི་བསྟན་དང་འགྲོ་བའི་བདེ་སྐྱིད་
སྤེལ། ། དགེ་འདུན་སྡེ་ཚོགས་ཆོས་སྲིད་ལེགས་ཚོགས་འཕེལ། ། འགྲོ་ཀུན་སེམས་
- 203 -

བསང་མཆོདཀྱི་རིམ་པ་ཕྱོགས་བསྒྲིགས་སུ་བཀོད་པ།
མཐུན་རྣམ་དཀར་ལས་ལ་གཞོལ། ། བཀྲ་ཤིས་ལོ་ལེགས་བདེ་སྐྱིད་འཕེལ་བར་མཛོད། །
ནད་ཡམས་མུག་མཚོན་སད་སེར་བཙའ་ཐན་བཟློག ། ཚེ་བསོད་རིགས་རྒྱུད་ཟས་
ནོར་ལོངས་སྤྱོད་རྒྱས། ། མཁོ་དགུའི་དངོས་པོ་མ་ལུས་དབང་བསྡུས་ལ། ། ནག་ཕྱོགས་
དགྲ་འདྲེའི་དཔུང་ཚོགས་མཐུ་རྩལ་ཆོམས། ། མདོར་ན་རིགས་འཛིན་རྩ་བརྒྱུད་བླ་མ་
དང་། ། ལྷ་མཆོག་རིགས་གསུམ་མགོན་པོའི་བཀའ་ལུང་བཞིན། ། དམ་ཚིག་རྡོ་རྗེའི་
རྒྱ་ལས་མ་འདའ་བར། ། རྣམ་བཞིའི་འཕྲིན་ལས་སྒྲུབས་ཤིགས་ས་མཱ་ཡ། ། ཞེས་པ་འདི་
ནི༑ སྦྱིན་བདག་སྒར་གྲོང་རྣམས་ཀྱིས་བསྐུལ་ངོར། ༧ རོང་པོ་ཆོས་རྗེའི་སྤྲུལ་མིང་བས་དགའ་ལྡན་
ཆོས་འཕེལ་གླིང་དུ་བྲིས་པ་ཛ་ཡནྟུ།